钦定古今图书集成/明伦汇编/闺媛典/第099卷 > 皇清五 > 章润三妻谭氏
## 钦定古今图书集成/明伦汇编/闺媛典/第099卷 > 皇清五 > 章润三妻谭氏

按《宜黄县志》：谭氏，大司马襄敏公曾孙女，适磜下章润三。章家贫，好读书，虽饥饿，吟咏不辍。庚寅山寇躏磜下，谭携两幼女奔窜，途遇贼，执至东陂石壁，氏推女堕崖，奋身投深谿，骂曰：“我名家女，岂为贼污？” 贼怒，以长矛刺杀之。后觅得其尸，面目如生，远近哀悼。